जर्मनी में खेली जा रही इस प्रतियोगिता के क्वार्टर फ़ाइनल में भारत ने स्पेन को 4-2 से मात दी. हाफ़ टाइम तक दोनों टीमें 2-2 से बराबर थी.क्या हॉकी का जादूगर बन पाएगा भारत रत्नभारतीय टीम के कोच नील हॉगुड ने लड़कियों के खेल की जम कर तारीफ़ की और कहा कि उन्होंने मैच के दौरान अपना दमख़म दिखा दिया है.स्पेन ने पहले हाफ़ के सातवें मिनट में ही गोल करके भारत पर बढ़त हासिल कर ली थी. लेकिन 10वें मिनट में भारत ने मोनिका के गोल की मदद से स्कोर बराबर कर दिया.मैच के 30वें मिनट में स्पेन ने गोल करके स्कोर 2-1 कर दिया. लेकिन हाफ़ टाइम के ठीक पहले नवनीत कौर ने गोल करके एक बार फिर स्कोर बराबर कर दिया.दूसरे हाफ़ में भारतीय लड़कियों ने बेहतर प्रदर्शन किया. 41वें मिनट में पेनल्टी कॉर्नर पर वंदना कटारिया ने गोल करके भारत को 3-2 से बढ़त दिला दी. सात मिनट बाद रानी ने गोल करके स्कोर 4-2 कर दिया.बाद में भारत ने अच्छा रक्षात्मक खेल भी दिखाया और स्पेन को गोल नहीं करने दिया. रानी ने कहा कि ये भारतीय हॉकी के लिए बड़ा दिन है.दूसरी ओर भारतीय टीम की कप्तान और गोलकीपर सुशीला चानू पुखरंबम ने कहा कि अब लड़कियाँ फ़ाइनल में जगह बनाना चाहती हैं.(क्या आपने बीबीसी हिन्दी का नया एंड्रॉएड मोबाइल ऐप देखा? डाउनलोड करने के लिए यहां 



क्लिक करें. आप ख़बरें पढ़ने और अपनी राय देने के लिए हमारे 



फेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)